

ПРОГРАМ ПОСЛОВАЊА ПРЕДУЗЕЋА

ЗА 2016. ГОДИНУ

* пословно име*:* ЈАВНО ПРЕДУЗЕЋЕ ЕЛГАС СЕНТА
* седиште: СЕНТА
* претежна делатност*:* ДИСТРИБУЦИЈА ГАСА
* матични број*:* 08025886
* *ПИБ:*  101099903
* *ЈББК: 85963*
* јединице локалнесамоуправе: ОПШТИНА СЕНТА

Сента 28. 11.2015.

**С А Д Р Ж А Ј**

1. ***МИСИЈА, ВИЗИЈА, ЦИЉЕВИ***
2. **ОРГАНИЗАЦИОНА СТРУКТУРА – ШЕМА**
3. ***ОСНОВЕ ЗА ИЗРАДУ ПРОГРАМА ПОСЛОВАЊА ЗА 2016. ГОДИНУ***
4. ***ФИЗИЧКИ ОБИМ АКТИВНОСТИ ЗА 2016. ГОДИНУ*  *ФИНАНСИЈСКЕПРОЈЕКЦИЈЕ***
5. ***ПОЛИТИКАЗАРАДА И ЗАПОШЉАВАЊА***
6. ***ИНВЕСТИЦИЈЕ***
7. ***ЗАДУЖЕНОСТ***
8. ***ПЛАНИРАНА ФИНАНСИЈСКА СРЕДСТВА ЗА НАБАВКУ ДОБАРА, УСЛУГА И РАДОВА ЗА ОБАВЉАЊЕ ДЕЛАТНОСТИ, ТЕКУЋЕ И ИНВЕСТИЦИОНО ОДРЖАВАЊЕ И СРЕДСТВА ЗА ПОСЕБНЕ НАМЕНЕ***
9. ***ЦЕНЕ***
10. ***УПРАВЉАЊЕ РИЗИЦИМА***
11. ***ПРИЛОЗИ***
12. **МИСИЈА, ВИЗИЈА, ЦИЉЕВИ**

**Мисија**

Својом понудом услуга створити најбоље услове за кориснике услуга ЈП ЕЛГАС СЕНТА.Уз стручне и мотивисане раднике пружити најбољу услугу и пријатну атмосферу корисницима услуга. Растом и добрим пословањем осигурати добит за предузеће. Посредством наших акција допринети побољшљњу квалитета живота у друштвеном и природном окружењу.

**Визија**

Наша визија је да будемо синоним за предузеће које стално поставља више стандарде како у области пословња и инвестиција, тако и у области живљења и која, не само да уводи нове навике и трендове, него их и предвиђа и креира. Да будемо синоним за предузеће које послује у дослуху с временом које долази.

**Циљеви**

Наш циљ везан за гасовод је зауставити пад прикључака који је знатан пар година уназад. Циљеви везани за топловод краткорочни увођење мерача на све прикључке и дугорочни израда нове котларнице и потпуна обнова топловода.

1. **ОРГАНИЗАЦИОНА СТРУКТУРА – ШЕМА**

Чланови надзорног одбора су:

Тот Корнел – председник

Чипак Тибор – члан

Нађ Замбо Жолт – члан из редова предузећа

* 1. **Енергетски сектор**
     + Дистрибуција
     + Одржавањ система

Јавно снадбевање природним гасом

* 1. **Занатски сектор**
     1. Гасне мреже
     2. Гасне и топловодне инсталације
     3. Браварски послови
     4. Водоинсталатерски послови
     5. Електричарски послови
     6. Магацински послови
  2. **Привредно – рачуноводствени сектор**
     1. Испостављање рачуна енергетског сектора
     2. Испостављање рачуна занатског сектора
     3. Праћење наплате енергетског сектора
     4. Праћење наплате занатског сектора
     5. Салдо контирање енергетског сектора
     6. Салдо контирање занатског сектора
     7. Благајничко пословање енергетског сектора
     8. Благајничко пословање занатског сектора
     9. Вођење материјалног књиговодства
     10. Вођење финансијског књиговодства
     11. Обрачун зарада
     12. Обрачун пореза
     13. Обрачун доприноса
     14. Ликвидирање финансијске документације
     15. Књижење пословних промена у енергетском сектору
     16. Књижење пословних промена у занатском сектору
     17. Давање података

Задаци у сектору се извршавају на основу књиговодсвених – рачуноводствених прописа на следећим пословима:

Енергетски сектор годишње има индивидуалних потрошача гаса 1623 као и 129 осталих потрошача гаса са 12 очитавања што је око 21024 рачуна.

Енергетски сектор годишње има индивидуалних потрошача топлотне енергије 2078 као и 201 осталих потрошача топлотне енергије са7 очитавања и 12 фактурисања ( фиксни део) што је око 27300 рачуна.

Занатски сектор годишње има цца 250 радних листова за различите наручиоце.

Све ово треба пропратити документацијом у електронској и у штампаној форми.

* 1. **Општи сектор**

Задаци у сектору су следеће:

* + 1. Опште правни
    2. Персонални
    3. Хигијенско – заштитни
    4. Прибављање интерних и екстерних документација у вези пословања
    5. Организовање јавне набавке за потребе енергетског сектора
    6. Чување имовине предузећа
    7. Организовање заштите на раду
    8. Административни послови осигурања
    9. Административни послови у вези возног парка
    10. Одржавање возног парка
    11. Одржавање моторних радних машина
    12. Сопствени транспорт

Служба у целини треба да помогне енергетском, занатском и привредно рачуноводственом сектору за обављање његових функција

* 1. **Начин финансирања предузећа**

Предузеће се **НЕ** финансира из буџетских срестава него **ИСКЉУЧИВО** из сопствених која су остварена на тржишту, у тржишним условима изузевши енергетски сектор, који је контролисан са стране АЕРС, као и одлукама Министарства енергетике РС, односно одобрењем од стране Скупштине општине Сента.

1. **ОСНОВЕ ЗА ИЗРАДУ ПРОГРАМА ПОСЛОВАЊА ЗА 2016. ГОДИНУ**
   1. Процењени физички обим активности у 2015. години

Ово укључује процену и објашњење са квантитативним информацијама о значајним разликама између остварених и планираних резултата за 2015. годину.

**Анализа пословног окружења**

Специфичност дистрибуције гаса и топлотне енергије је да је везана на одређено подручје, тј за подручје града. Потрошњу гаса и топлотне енергије у многоме одређује цена природног гаса, као и зимска температура односно просечна годишња температура. АЕРС одобрава цену гаса.

Инсталатерске и завршне радове остварујемо искључиво на тржишту, у нашој и у околним општинама, у јако оштрој конкуренцији и уз слабу платежну моћ.

**Процена ресурса јавног предузећа**

Код техничке опремљености можемо напоменути да је наша опрема доста амортизована и застарела што проузрокује веће трошкове одржавања средства рада, тако да у будућем периоду морамо посветити већу пажњу на обнови опреме (уколико то резултати пословања омогућавају).

* 1. Процена финансијских показатеља за 2015. годину и текстуално образложење позиција

У 2015.години дошлоје до битног повећања укупног прихода у односу на 2014.год., приходи и расходи ће се повећати за 6%. Процена финансијског резултата је урађена под предпоставком да: - ненаплаћена потраживања преко 60 дана неће се повећавати у односу на 2014. год.

* да ће Фабрика Шећера ТЕ-ТО и даље ће признавати половину губитака топлотне енергије у мрежи, као и повући префактурисани део трошкова капацитета

1. **ПЛАНИРАНИ ФИЗИЧКИ ОБИМ АКТИВНОСТИ ЗА 2016. ГОДИНУ**

Енергетском сектору припада дистрибуција, управљање дистрибутивним системом, јавно снабдевање природним гасом, као и дистрибуцијом топлотне енергије.

Утврђивање цене природног гаса по прописаној методологији: цену природног гаса одобрава АЕРС, а за цену топлотне енергије сагласност даје Скупштина општине.

Занатском сектору припадају све већ наведене делатности . Цене се формирају на тржишту на основу закона понуде и потражње.

На слободном тржишту калкулација треба да буде пословна тајна, те у сваком случају цена норма сата може се мењати у зависности од момента стања на тржишту.

Енергетски сектор на локалном тржишту има чврсту позицију; са природним гасом снабдева 1752 потрошача, а са топлотном енергијом 2279 корисника.

Изградња уличног гасовода се врши у сопственој режији, из сопствених новчаних извора. Проширење уличног гасовода је у току и изводи се према оптималним потребама. У протеклој години захтев за проширење уличног гасовода је опао на минимум, свега 4 нова прикључка је изграђено.

Изградња кућних прикључака се врши у сопственој режији. За цену прикључка на улични гасовод, сагласност даје АЕРС.

Остале делатности (инсталатерске и завршни радови у грађевинству, као и одржавање) раде искључиво по тржишним условима – и за потребе основача- за екстерно тржиште, чиме је наша позиција ослабљена, јер такве послове не мора да врши јавно предузеће, већ може и друга предузећа која су регистрована за такве делатности.

Руководство предузећа ће се потрудити да искористи све могуће канале комуникације и да са ценама буде конкурентно за добијање што више занатских послова и да ће конкурисати и на расписане тендере.

Предлаже се Оснивачу, да све занатске радове које су финансирани из општинског буџета повере ЈП Елгас, који ће се трудити да буде максимално конкурентан.

1. **ПЛАНИРАНИ ФИНАНСИЈСКИ ПОКАЗАТЕЉИ ЗА 2016. ГОДИНУ**

Извор финансирања :

За 2016. годину планиран укупан приход је 254.632.000,00 динара, а укупан расход је 254.573.000,00 дин.

Планирани финансијски резултат је базиран и на то да ненаплаћена потраживања преко 60 дана неће се повећавати, као и да ће АД Фабрика Шећера ТЕ-ТО и даље ће признавати половину губитака топлотне енергије у дистрибутивној мрежи.

Планирани приход је заснован на процени потрошње гаса од 1.780.086Sm3 и 20.295 MWh топлотне енергије.

Уколико ће предузеће пословати са добитком, добит ће се користити по одредбама Закону о јавним предузећима.

1. **ПОЛИТИКА ЗАРАДА И ЗАПОШЉАВАЊА**

Зараде за 2016.годину су планиране на нивоу просечно планиране месечне зараде за 2015. год. Планирани број запослених је 27 радника. Двојица радника испуњавају један од услова за одлазак у пензију, а раде на таквим пословима који захтевају замену.

Члановима Надзорног одбора који присуствују на седницама НО врши се сходно одредбама члана 19. Закона о јавним предузећима. Планирани број седница је 12.

Трошкови одласка и доласка на посао исплаћујемо у висини цене аутобуске карте (како је законом регулисано).

Трошкови кориштења сопственог аутомобила за службене сврхе исплаћујемо 10% од цене бензина по пређеном километру.

1. **ИНВЕСТИЦИЈЕ**

**У 2016. години планира се:**

* Куповина аутодизалице(1 ком) у вредности од 2.000.000,00 дин.
* Куповина аутомобила ( 1 ком) марке Ренаулт Кангоо ,

Фиат Добло или Цитроен Берлинго до 400.000,00 дин.

* Куповина камиона ( 1 ком ) марке Форд или Ивеко

у вредности до 600.000,00 дин.

* Куповина уређаја за електрофузионо заваривање до 450.000,00 дин.
* Ручни компресор 15.000,00 дин.
* Електроуређај за загревање ПЕ цеви 500.000,00 дин.

- Куповина 200 комада кућних регулативних сетова 2.500.000,00 дин

- Куповина 30 комада калориматара у вредности од 930.000,00дин.

* Проширење гасовода у вредности од 800.000,00 дин.

Извори финансирања су сопствени, по могућности конкурисаћемо и код разних фондова у земљи и ван ње.

1. **ЗАДУЖЕНОСТ**

Предузеће је презадужено, преоптерећено са краткорочним обавезама. Ликвидност увелико зависи од тога у којој мери ћемо моћи наплатити наша потраживања. Наши дужници су углавном физичка лица и правна лица – буџетски корисници природног гаса и топлотне енргије.

Предузеће не планира подизање зајмова**.**

1. **ПЛАНИРАНА ФИНАНСИЈСКА СРЕДСТВА ЗА НАБАВКУ ДОБАРА, УСЛУГА И РАДОВА ЗА ОБАВЉАЊЕ ДЕЛАТНОСТИ, ТЕКУЋЕ И ИНВЕСТИЦИОНО ОДРЖАВАЊЕ И СРЕДСТВА ЗА ПОСЕБНЕ НАМЕНЕ**

План промотивних активности

Сва важна дешавања се саопштавају грађанима преко јавних гласила( локална телевизија, локални радио, штампа, сајт предузећа ), а трошкови оглашавање у разним медијима се плаћају по испостављању фактура.Задатак свих запослених је да се старају о стварању позитивне слике код корисника наших услуга.

Критеријум за коришћење средстава за помоћ, сопствене активности, пропаганду и репрезентацију

Критријуми су следеће:

* За репрезентацију, угошћавање важних пословних партнера
* износ за рекламу и пропаганду користи се искључиво за огласе, односно обавештења потрошача путем средстава медија и за пригодну новогодишње поклоне пословним партнерима (календар и роковник)
* хуманитарна помоћ ( помоћ за тешка обољења лица која нису чланови породица радника, искључиво деце)
* за донаторство и спонзорисање: помоћ талентованим ученицима, и студентима, давање финансијске подршке за масовна спортска такмичења на којима су ученици, деца и омладина

1. **ЦЕНЕ**

Програмом пословања дефинисати елементе за целовито сагледавање политике цена производа и услуга.

**ЦЕНЕ УСЛУГА КОЈЕ СУ ВЕЗАНЕ ЗА ДИСТРИБУЦИЈУ ГАСА**

Цене су без ПДВ и намењене су за потребе техничко финансијских послова који су предвиђени Законом о дистрибуцији гаса.

За све остале послове и услуге које треба урадити на слободном тржишту формирају се цене на основу понуде и потражње.



Напомена; цене услуга под редним бројем 8 и 9 су обједињене.

**ЦЕНЕ УСЛУГА КОЈЕ СУ ВЕЗАНЕ ЗА ТОПЛОВОД**

Цене су без ПДВ и намењене су за потребе техничко финансијских послова.

Услуге које треба урадити на слободном тржишту формирају се на основу понуде и потражње.



1. **УПРАВЉАЊЕ РИЗИЦИМА**

Око наплате потрживања имамо огромне потешкоће, често су и путем тужбе неуспешна.

Платежна способност предузећа зависи искључиво од наплате потраживања од корисника наших услуга. Пошто је топловод грађен пре 30 и више година, можемо очекивати и веће кварове, што ћемо према техничким и финансијским могућностима отклонити, обезбејући несметано снабдевање корисника топлотном енергијом. Предузеће ће се трудити да ризик од наплате потраживања пребаци на оне који су створили спорна потраживања, тј. а потрошаче неплатише.